cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.1516
title: ผลกระทบของแรงจูงใจต่อความแม่นยำของตลาดเพื่อการพยากรณ์

description: ตลาดเพื่อการพยากรณ์เป็นเครื่องมือหนึ่งที่สามารถใช้ในการทำนายผลลัพธ์เหตุการณ์ในอนาคตผ่านการรวบรวมความรู้จากกลุ่มคน การศึกษาที่ผ่านมาพบว่าการนำตลาดเพื่อการพยา- กรณ์มาประยุกต์ใช้กับสถานการณ์จริงสามารถทำนายผลลัพธ์ได้แม่นยำเมื่อเทียบกับวิธีการในแบบเดิม เช่น การสำรวจความคิดเห็น การสร้างตลาดเพื่อการพยากรณ์ให้มีประสิทธิภาพขึ้นอยู่กับปัจจัยหลายด้าน แรงจูงใจถือเป็นปัจจัยหนึ่งที่ส่งผลโดยตรงต่อประสิทธิภาพของตลาดเพื่อการ พยากรณ์เนื่องจากเป็นสิ่งกระตุ้นให้ผู้เข้าร่วมตลาดให้มีความกระตือรืนร้นในการพยายามทำนายผลลัพธ์เหตุการณ์ให้ถูกต้อง งานวิจัยนี้มีจุดประสงค์เพื่อศึกษาผลกระทบของแรงจูงใจต่อความแม่นยำของตลาดเพื่อการพยากรณ์ โดยใช้ตลาดการทำนายผลฟุตบอลจำนวน 200 ตลาดเป็นกรณีศึกษา สำหรับแรง จูงใจที่ศึกษาแบ่งออกเป็นสองรูปแบบคือ แรงจูงใจที่ให้ผลตอบแทนเฉพาะผู้ร่วมตลาดที่มีคะแนนสะสมในตลาดสูงสุดสามอันดับแรก และแรงจูงใจที่ให้ผลตอบแทนตามสัดส่วนคะแนนสะสมในตลาดที่ผู้ร่วมตลาดทำได้ การเปิดตลาดแบ่งระยะเวลาสะสมปริมาณเงินในตลาดออกเป็นสองช่วงคือ ระยะเวลา 1 เดือนและระยะเวลา 3 เดือน จากผลการทดลองพบว่าสำหรับระยะเวลาสะสมเงินในตลาด 1 เดือน ตลาดที่ใช้แรงจูงใจแบบให้ผลตอบแทนเฉพาะผู้ร่วมตลาดที่มีคะแนนสะสมสูงสุดสามอันดับแรกให้การทำนายผลลัพธ์แม่นยำกว่าตลาดที่ใช้แรงจูงใจแบบให้ผลตอบแทนตามสัด- ส่วนคะแนนสะสมในตลาด และในระยะเวลาสะสมเงินในตลาด 3 เดือน ตลาดที่ใช้แรงจูงใจแบบให้ผลตอบแทนตามสัดส่วนคะแนนสะสมในตลาดให้การทำนายผลลัพธ์แม่นยำกว่าตลาดที่ใช้แรง จูงใจแบบให้ผลตอบแทนเฉพาะผู้ร่วมตลาดที่มีคะแนนสะสมสมสูงสุดสามอันดับแรก นอกจากนี้ถ้ากำหนดแรงจูงใจแบบให้รางวัลตามอันดับ ระยะเวลาสั้น 1 เดือนจะให้ความแม่นยำสูงกว่า 3 เดือน และถ้ากำหนดแรงจูงใจแบบให้รางวัลตามคะแนนสะสม ระยะเวลายาว 3 เดือนจะให้ความแม่นยำสูงกว่า 1 เดือน
DOI: 10.14457/cu.the.2012.1517
title: ระบบสนับสนุนการจัดเส้นทางเดินรถที่สามารถถ่ายโอนสินค้าระหว่างยานพาหนะ

description: งานวิจัยนี้มีวัตถุประสงค์เพื่อนำเสนอระบบสนับสนุนการจัดเส้นทางเดินรถที่สามารถถ่ายโอนสินค้าระหว่างยานพาหนะเพื่อลดระยะทางขนส่ง โดยปัญหาเส้นทางขนส่งในงานวิจัยนี้เป็นการขนส่งแบบต่อเนื่องที่มีทั้งการรับและส่งสินค้า ภายใต้ข้อจำกัดด้านความสามารถในการบรรทุกของรถขนส่งและข้อจำกัดด้านกรอบเวลาที่สินค้าสามารถขนส่งได้ งานวิจัยประกอบด้วย 2 ส่วนคือส่วนของการนำเสนอฮิวริสติกสำหรับการตัดสินใจถ่ายโอนสินค้าและส่วนของระบบสารสนเทศเพื่อสนับสนุนการตัดสินใจ ฮิวริสติกที่นำเสนอแบ่งการทำงานเป็น 3 ขั้นตอน ขั้นตอนแรกเป็นการหางานที่สามารถถ่ายโอนสินค้าได้ ขั้นตอนที่สองเป็นการหาคู่รถในการถ่ายโอนสินค้า ภายใต้เงื่อนไขความจุของรถและกรอบเวลาขนส่ง ขั้นตอนสุดท้ายเป็นการเลือกสถานที่และช่วงเวลาที่เหมาะสมในการถ่ายโอนสินค้า โดยที่สถานที่ถ่ายโอนอาจจะเป็นจุดใดๆบนเส้นทางเดิม หรือเป็นจุดที่อยู่นอกเส้นทางเดิมก็ได้ จากการทดสอบฮิวริสติกด้วยปัญหาตัวอย่าง 60 ปัญหาที่สามารถถ่ายโอนสินค้าได้ พบว่าลำดับการเลือกงานมีผลต่อคำตอบสุดท้ายที่ได้ ซึ่งวิธีการเลือกงานแบบ Saving-Selection จะดีที่สุดทั้งในด้านคุณภาพของคำตอบและเวลาที่ใช้ในการหาคำตอบ วิธีนี้ให้คำตอบใกล้เคียงกับคำตอบที่ดีที่สุดโดยมีความแตกต่างเฉลี่ยเพียง 1.70% แต่ใช้เวลาในการหาคำตอบเฉลี่ยน้อยกว่าถึงประมาณ 3 เท่า ซึ่งจะช่วยลดเวลาในการหาคำตอบในกรณีที่ปัญหามีขนาดใหญ่ได้โดยที่ยังได้คำตอบที่ดี หลังจากนั้นได้ออกแบบระบบสารสนเทศที่สนับสนุนการตัดสินใจด้วยฮิวริสติกที่นำเสนอ ระบบสารสนเทศที่นำเสนอประกอบด้วยโครงสร้างระบบสนับสนุนการตัดสินใจ โครงสร้างฐานข้อมูล และหน้าจอการใช้งานของระบบ
DOI: 10.14457/cu.the.2012.1518
title: การปรับปรุงประสิทธิภาพของเซลล์พลังงานแสงอาทิตย์ชนิดสีย้อมไวแสงโดยใช้ท่อนาโนคาร์บอนแบบผนังหลายชั้นร่วมกับแผ่นทองคำเปลว

description: ปัจจุบันเซลล์พลังงานแสงอาทิตย์ชนิดสีย้อมไวแสง (Dye-sensitized solar cells: DSSCs) ได้รับความสนใจเป็นอย่างมากในด้านของพลังงานทดแทนจากแสงอาทิตย์ เนื่องจากการประกอบที่ง่าย ค่าประสิทธิภาพที่ดีพอสมควร และต้นทุนในการผลิตต่ำ ในงานวิจัยนี้วัสดุขั้วอิเล็กโทรดของเซลล์พลังงานแสงอาทิตย์ชนิดสีย้อมไวแสงถูกผสมด้วยท่อนาโนคาร์บอนแบบผนังหลายชั้น (Multi-walled carbon nanotubes: MWCNTs) และแผ่นทองคำเปลว โดยทั่วไปเซลล์พลังงานแสงอาทิตย์ชนิดสีย้อมไวแสงจะใช้ไททาเนียมไดออกไซด์เชิงพาณิชย์ (P25) เป็นวัสดุขั้วอิเล็กโทรด และเมื่อนำไปทดสอบด้วยเครื่องวัดประสิทธิภาพเซลล์แสงอาทิตย์ (I-V tester) ให้ค่าประสิทธิภาพเท่ากับ 5.43% เนื่องจากท่อนาโนคาร์บอนแบบผนังหลายชั้นและแผ่นทองคำเปลวมีคุณสมบัติในการเป็นตัวนำไฟฟ้าที่ดี จึงถูกนำมาใช้ในการเตรียมวัสดุขั้วอิเล็กโทรด เพื่อเพิ่มประสิทธิภาพให้กับเซลล์พลังงานแสงอาทิตย์ชนิดสีย้อมไวแสง ซึ่งการเตรียมวัสดุขั้วอิเล็กโทรดจะถูกศึกษาอย่างเป็นระบบเพื่อหาสภาวะที่เหมาะสมสำหรับค่าประสิทธิภาพที่ดีที่สุด จากการศึกษาพบว่าท่อนาโนคาร์บอนแบบผนังหลายชั้นและแผ่นทองคำเปลวช่วยเพิ่มประสิทธิภาพให้กับเซลล์พลังงานแสงอาทิตย์ชนิดสีย้อมไวแสงได้ โดยค่ากระแสไฟฟ้าลัดวงจร (Short-circuit current) เท่ากับ 13.98 mA/cm2 และ 12.82 mA/cm2 ตามลำดับ และให้ค่าประสิทธิภาพ (ɳ) เท่ากับ 7.01% และ 6.48% ตามลำดับ
DOI: 10.14457/cu.the.2012.1519
title: การพัฒนาระบบสารสนเทศปริภูมิออนไลน์สนับสนุนการจัดเก็บข้อมูลภาคสนามด้วยเทคโนโลยีเว็บเซอร์วิสและแอนดรอยด์

description: เครื่องมือการจัดเก็บข้อมูลภาคสนามได้รับความนิยมใช้งานเพิ่มขึ้นตามเทคโนโลยีของอุปกรณ์มือถือโดยเฉพาะแท๊บเล็ตในปัจจุบัน การประยุกต์ใช้แท๊บเล็ตเพื่อเก็บข้อมูลภาคสนามร่วมกับเทคโนโลยีเว็บเซอร์วิสเพื่อทำการปรับปรุงฐานข้อมูลขององค์กร จะเป็นประโยชน์และลดความซ้ำซ้อนการทำงานลงได้ งานวิจัยนี้ได้ทำการศึกษา ออกแบบ และพัฒนาระบบสารสนเทศเพื่อสนับสนุนการบันทึกและปรับปรุงข้อมูลปริภูมิภาคสนามแบบออนไลน์ โดยใช้เทคโนโลยีแอนดรอยด์บนฝั่งแท๊บเล็ต ร่วมกับเทคโนโลยีเว็บเซอร์วิส โดยใช้มาตรฐานเปิด OGC WMS และ WFS บนฝั่งระบบให้บริการเพื่อสนับสนุนการแสดงผลข้อมูลและการปรับปรุงแก้ไขข้อมูลปริภูมิผ่านเครือข่ายอินเทอร์เน็ต ผลการศึกษาแสดงให้เห็นความสำเร็จในการบูรณาการเทคโนโลยีบนแท๊บเล็ตที่สามารถดึงค่าข้อมูลพิกัด และอุปกรณ์ถ่ายภาพ และเทคโนโลยีเว็บเซอร์วิสเพื่อสนับสนุนการสำรวจภาคสนามและบำรุงรักษาฐานข้อมูลแบบออนไลน์
DOI: 10.14457/cu.the.2012.1520
title: การควบคุมเชิงทำนายแบบจำลองเชิงเส้นซึ่งพารามิเตอร์มีการเปลี่ยนแปลงของระบบสี่ถัง

description: งานวิจัยนี้นำเสนอการประยุกต์ใช้การควบคุมเชิงทำนายแบบจำลองแบบคงทนสำหรับระบบเชิงเส้นซึ่งพารามิเตอร์มีการเปลี่ยนแปลงในการควบคุมระบบสี่ถัง ซึ่งระบบสี่ถังเป็นระบบที่มีหลายตัวแปรซึ่งมีความไม่เป็นเชิงเส้นและมีข้อจำกัดของตัวแปรป้อนเข้าและสภาวะ ค่าซีโรของระบบสามารถปรับได้ทั้งแบบมีเฟสต่ำสุดและแบบไม่มีเฟสต่ำสุด แบบจำลองเชิงเส้นซึ่งพารามิเตอร์มีการเปลี่ยนแปลงจะถูกสร้างขึ้นเพื่อใช้ในภายในตัวควบคุม ขณะที่แบบจำลองแบบไม่เป็นเชิงเส้นจะถูกใช้ในการเลียนแบบกระบวนการ โดยพิจารณาเปรียบเทียบสมรรถนะการควบคุมของตัวควบคุมสามแบบได้แก่ตัวควบคุมเชิงทำนายแบบจำลองแบบคงทนกึ่งต่ำสุดสูงสุด ตัวควบคุมเชิงทำนายแบบจำลองแบบคงทนซึ่งอาศัยฟังก์ชันเลียปูโนฟซึ่งขึ้นกับตัวแปรเสริมสำหรับระบบเชิงเส้นซึ่งพามิเตอร์มีการเปลี่ยนแปลง และตัวควบคุมเชิงทำนายแบบจำลองแบบคงทนซึ่งอาศัยฟังก์ชันเลียปูโนฟซึ่งขึ้นกับตัวแปรเสริมและมีการรบกวนสัญญาณป้อน ผลการทดลองแสดงให้เห็นว่าตัวควบคุมเชิงทำนายแบบจำลองแบบคงทนซึ่งอาศัยฟังก์ชันเลียปูโนฟซึ่งขึ้นกับตัวแปรเสริมและมีการรบกวนสัญญาณป้อนจะให้สมรรถนะการควบคุมที่ดีที่สุดและให้ผลการควบคุมที่มีความอนุรักษ์น้อยกว่าตัวควบคุมอื่นๆ
DOI: 10.7910/dvn/qlmwhr/97qvfn
title: 1000lux_LDLL_W420Y_Rep2_Fly14.txt

description: :unav
DOI: 10.7910/dvn/qlmwhr/aefcwr
title: 1000lux_LDLL_W420Y_Rep2_Fly15.txt

description: :unav
DOI: 10.7910/dvn/qlmwhr/dv0wy3
title: 1000lux_LDLL_W420Y_Rep2_Fly16.txt

description: :unav
DOI: 10.7910/dvn/qlmwhr/lkrigq
title: 1000lux_LDLL_W420Y_Rep2_Fly12.txt

description: :unav
DOI: 10.7910/dvn/qlmwhr/lps8wa
title: 1000lux_LDLL_W420Y_Rep2_Fly11.txt

description: :unav
DOI: 10.7910/dvn/qlmwhr/mdyobf
title: 1000lux_LDLL_W420Y_Rep2_Fly17.txt

description: :unav
DOI: 10.7910/dvn/qlmwhr/wacec3
title: 1000lux_LDLL_W420Y_Rep2_Fly18.txt

description: :unav
DOI: 10.7910/dvn/qlmwhr/zduunh
title: 1000lux_LDLL_W420Y_Rep2_Fly10.txt

description: :unav
DOI: 10.7910/dvn/qlmwhr/zoacig
title: 1000lux_LDLL_W420Y_Rep2_Fly19.txt

description: :unav
DOI: 10.7910/dvn/qlmwhr/zzs6le
title: 1000lux_LDLL_W420Y_Rep2_Fly13.txt

description: :unav
DOI: 10.14457/cu.the.2012.1521
title: การวิเคราะห์กำลังและความเหนียวของทรงกระบอกคอนกรีตที่ถูกโอบรัดบางส่วนด้วยพอลิเมอร์เสริมเส้นใย

description: งานวิจัยนี้นำเสนอแบบจำลองไฟไนต์เอลิเมนต์สามมิติเพื่อทำนายความสัมพันธ์ระหว่างหน่วยแรงอัดและหน่วยการหดตัวของทรงกระบอกคอนกรีตที่ถูกโอบรัดทั้งหมดหรือบางส่วนด้วยแผ่นพอลิเมอร์เสริมเส้นใย โดยทำการตรวจสอบความเหมาะสมของแบบจำลองกับผลทดสอบที่ผ่านมา โดยแบบจำลองได้ใช้ในการศึกษาผลกระทบของตัวแปรต่างๆต่อประสิทธิผลการโอบรัดในด้านกำลังและความเหนียวของทรงกระบอกคอนกรีตที่ถูกโอบรัด โดยพบว่าหน่วยการยืดตัวประลัยของแผ่นพอลิเมอร์เสริมเส้นใยมีผลต่อประสิทธิผลการโอบรัดในด้านกำลังและความเหนียวมากที่สุด รองลงมาคือความหนาของแผ่นพอลิเมอร์เสริมเส้นใย โมดูลัสยืดหยุ่นของแผ่น พอลิเมอร์เสริมเส้นใย และหน่วยแรงอัดประลัยของคอนกรีตที่ไม่ถูกโอบรัด ตามลำดับ ในกรณีการโอบรัดบางส่วน (2 3 4 และ 5 แถบ) พบว่า รูปแบบการโอบรัดที่เหมาะสมที่สุดคือการใช้ระยะห่างระหว่างแถบที่แถบน้อยที่สุด (5 แถบ) ซึ่งในกรณีนี้ การเพิ่มขึ้นของกำลังรับแรงอัดเนื่องจากการโอบรัดจะเป็นสัดส่วนกับปริมาณของแผ่นพอลิเมอร์เสริมเส้นใย
DOI: 10.14457/cu.the.2012.1522
title: การประเมินคอนกรีตที่เสียหายจากเพลิงไหม้

description: โครงสร้างคอนกรีตเสริมเหล็กจะเสื่อมสภาพเมื่อถูกเพลิงไหม้หากจะนำโครงสร้างดังกล่าวกลับมาใช้ใหม่ การซ่อมแซมอาจเป็นตัวเลือกที่ดีในแง่ของค่าใช้จ่ายและเวลา แต่ทั้งนี้การซ่อมแซมจะกระทำที่ผิวซึ่งความเสียหายจากเพลิงไหม้ก็จะเกิดขึ้นที่ผิวเช่นกัน โดยอุณหภูมิแต่ละระดับจะทำให้เกิดความเสียหายที่แตกต่างกัน ดังนั้นจึงจำเป็นที่จะต้องทราบถึงระดับความเสียหายที่ผิวดังกล่าวก่อน จึงจะหาวิธีการซ่อมแซมผิวหน้าที่เหมาะสมกับความเสียหายนั้นๆ ได้ เช่นนั้นแล้วจุดประสงค์หลักของงานวิจัยนี้คือการศึกษาเพื่อตรวจสอบและจำแนกระดับความเสียหายขององค์อาคารที่เกิดเพลิงไหม้ โดยจะมีดัชนีชี้วัดคือการทดสอบแบบไม่ทำลายและแบบกึ่งทำลาย ในงานวิจัยจะใช้ชิ้นตัวอย่างคอนกรีตเสริมเหล็กซึ่งถูกเผาไฟเพียงด้านเดียวที่ระยะเวลา 30, 60, 90 และ 120 นาที ตามมาตรฐาน ASTM E119 แล้วจึงตรวจสอบสภาพความเสียหาย โดยใช้การทดสอบ 2 วิธีได้แก่ การทดสอบแบบไม่ทำลายประกอบด้วย การตรวจสอบด้วยสายตา ผลที่ได้คือความเสียหายของชิ้นตัวอย่างจะรุนแรงขึ้น และสีจะเปลี่ยนชัดเจนขึ้นเมื่อถูกเผาไปเป็นระยะเวลานานขึ้น การทดสอบด้วยคลื่นอัลตราโซนิคเพื่อหาระดับความลึกที่เสียหายซึ่งจะตรวจวัดและคำนวณความเสียหายได้ตั้งแต่ปานกลางจนถึงมาก และการทดสอบแบบกึ่งทำลายประกอบด้วย วิธีค้อนกระแทก ซึ่งผลการทดสอบพบว่ายิ่งระยะเวลาถูกเผาไฟนานขึ้นค่าการสะท้อนจะมีแนวโน้มลดลงเรื่อยๆ การเจาะทดสอบเพื่อดูความสมบูรณ์ของชิ้นตัวอย่างและระดับความลึกของของสีที่เปลี่ยนไป ซึ่งเมื่อนำไปเปรียบเทียบกับผลของวิธีคลื่นอัลตราโซนิคแล้วจะมีค่าที่มากกว่า และการดึงทดสอบ ซึ่งพบว่าแรงยึดเหนี่ยวของคอนกรีตมีแนวโน้มที่ลดลงตามระยะเวลาที่เผาไฟ เมื่อนำข้อมูลทั้งหมดมาวิเคราะห์ร่วมกันจะสามารถสร้างเป็นตารางสำหรับจำแนกระดับความเสียหายของคอนกรีตเสริมเหล็กและสามารถทำนายความลึกของของผิวที่มีกำลังดึงทดสอบที่ยอมให้สำหรับการซ่อมแซมได้
DOI: 10.14457/cu.the.2012.1523
title: การประยุกต์ใช้กระบวนการวิเคราะห์เชิงลำดับชั้นในการสนับสนุนการตัดสินใจสำหรับรางวัลนวัตกรรม

description: งานวิจัยนี้มีวัตถุประสงค์เพื่อพัฒนาระบบสนับสนุนการตัดสินใจโครงการประกวดนวัตกรรมของบริษัทจัดจำหน่ายสินค้าแฟชั่นและธุรกิจในเครือโดยการประยุกต์ใช้กระบวนการวิเคราะห์เชิงลำดับชั้น (Analytical Hierarchy Process: AHP) ในการสนับสนุนการตัดสินใจสำหรับรางวัลนวัตกรรม ขั้นตอนในงานวิจัยเริ่มจากการศึกษาหาเกณฑ์ที่ใช้ในการประกวดและปัจจัยที่ใช้วิเคราะห์ในด้านความเสี่ยงของการลงทุนจัดสร้างผลงานนวัตกรรมตามรูปแบบโมเดล ประเมินเชิงกลยุทธ์ (Strategic Assessment Model: SAM) ซึ่งเป็นรูปแบบของการประเมินความเสี่ยงที่มีการพิจารณาปัจจัยสิ่งแวดล้อมภายใน ปัจจัยสิ่งแวดล้อมการทำงาน และปัจจัยสิ่งแวดล้อมภายนอก ทั้งในด้านโอกาสและอุปสรรค ซึ่งได้เกณฑ์ที่ใช้ในการประกวด 2 เกณฑ์หลักคือเกณฑ์ 1.ประโยชน์ 2.การสร้างสรรค์ และ 6 เกณฑ์รองคือ 1.ประโยชน์ต่อบริษัท 2.ประโยชน์ต่อบริษัทในเครือ 3.ประโยชน์ต่อสังคม 4.รูปแบบ 5.หลักแนวคิด 6.ความแปลกใหม่ และ 18 ปัจจัยสำหรับใช้ในการพิจารณาความเสี่ยงใน SAM แล้วทำการกำหนดน้ำหนักความสำคัญปัจจัยต่างๆกับผู้บริหารสูงสุดของการประกวด จากนั้นทำการออกแบบระบบสนับสนุนการตัดสินใจโดยใช้ Microsoft Excel Spreadsheet และ VBA ขั้นสูงและทำการตรวจสอบความถูกต้องของสูตรและผลลัพธ์ ซึ่งแบ่งออกเป็น 2 ส่วน คือ ส่วนที่ใช้ในการตัดสินการประกวดตามหลักการของ AHP และ ในส่วนของการพิจารณาในด้านความเสี่ยงของการลงทุนตามหลักการของ SAM จากนั้นทำการประเมินความพึงพอใจของการทดลองใช้งานเบื้องต้นกับนิสิตปริญญาโทภาควิชาวิศวอุตสาหการที่มีความรู้ทางด้านระบบสนับสนุนการตัดสินใจ 20 คน และ ประเมินความพึงพอใจของการทดลองใช้งานจริงกับคณะผู้จัดงานประกวด 8 คน จากงานวิจัยพบว่าระบบสนับสนุนการตัดสินใจสามารถเสนอวิธีการที่ใช้ในการตัดสินรางวัลนวัตกรรมและวิธีการที่ใช้ในการวิเคราะห์ความเสี่ยงได้อย่างเหมาะสมและมีผลลัพธ์ที่น่าเชื่อถือ โดยได้ผลความพึงพอใจต่อคุณภาพระบบโดยรวมสูงถึง 79.97%
DOI: 10.14457/cu.the.2012.1524
title: การออกแบบระบบการคัดเลือกผู้จัดการฝ่ายปฏิบัติการในงานบริการ

description: วัตถุประสงค์ของงานวิจัยนี้เพื่อนำเครื่องมือที่ช่วยในการตัดสินใจจากเกณฑ์หลายเกณฑ์คือ กระบวนการวิเคราะห์เชิงลำดับชั้น (AHP) เพื่อใช้คัดเลือกผู้จัดการฝ่ายปฏิบัติการร้านที่ให้บริการด้านการสื่อสารโทรคมนาคมขององค์กรกรณีศึกษา ที่มีความรู้ความสามารถด้านการจัดการฝ่ายปฏิบัติการที่มีประสิทธิภาพในการแก้ปัญหาข้อร้องเรียนของลูกค้าและปัญหาด้านการปฏิบัติการภายในร้านได้ ขั้นตอนการดำเนินงานวิจัยนี้ประกอบไปด้วย 4 ระยะ ได้แก่ (ระยะที่ 1) สืบค้นหาเกณฑ์ในเรื่องของการจัดการฝ่ายปฏิบัติการเพื่อใช้คัดเลือกผู้จัดการฝ่ายปฏิบัติการร้านโดยได้ผลลัพธ์แบ่งออกเป็นเกณฑ์หลักทั้งสิ้น 3 เกณฑ์คือ 1) ความสามารถในการออกแบบการบริการ 2) ความสามารถในการปฏิบัติการบริการ และ 3) ความสามารถในการปรับปรุงการบริการ (ระยะที่ 2) นำเกณฑ์ที่ได้จากระยะที่ 1 มาสร้างเป็นแบบทดสอบวัดความรู้ความสามารถด้านการจัดการฝ่ายปฏิบัติการ ที่ผ่านการตรวจสอบความถูกต้องในการแยกความแตกต่างระหว่างผู้ที่มีความรู้และผู้ที่ไม่มีความรู้ด้านการจัดการฝ่ายปฏิบัติการ ซึ่งแบบทดสอบนี้ได้นำไปใช้จริงในการเก็บคะแนนของผู้เข้าแข่งขันทั้งสิ้น 33 ท่าน (ระยะที่ 3) นำเกณฑ์จากระยะที่ 1 และคะแนนจากระยะที่ 2 มาทำการวิเคราะห์ผ่านแบบจำลอง AHP ซึ่งได้ผลลัพธ์เป็นผู้จัดการฝ่ายปฏิบัติการร้านที่มีความรู้ความสามารถทางด้านการจัดการฝ่ายปฏิบัติการมากที่สุดที่ใช้แก้ปัญหาที่เกิดขึ้นในร้าน และทำการวิเคราะห์ความอ่อนไหวเพื่อตรวจสอบความมั่นคงของผลลัพธ์และโอกาสในการเปลี่ยนผลลัพธ์เป็นผู้เข้าแข่งขันท่านอื่น (ระยะที่ 4) สร้างระบบสนับสนุนการตัดสินใจโดยทำการพัฒนาโปรแกรมที่ช่วยในการตัดสินใจคัดเลือกผู้จัดการฝ่ายปฏิบัติการร้านและคู่มือการใช้งานเพื่อให้องค์กรณีศึกษานำไปใช้งานในการคัดเลือกจริง และสุดท้ายได้ทำการสรุปความสมเหตุสมผล (Validity) ของงานวิจัยที่นำกระบวนการวิเคราะห์เชิงลำดับชั้นมาใช้คัดเลือกผู้จัดการฝ่ายปฏิบัติการร้านขององค์กรกรณีศึกษา โดยจัดทำเป็นแบบสอบถาม ความเป็นไปได้ (Feasibility) ได้คะแนนเฉลี่ย 80.95% ความง่ายและความเหมาะสม (Usability) ได้คะแนนเฉลี่ย 81.90% และประโยชน์ที่ใช้ (Utility) 81.90% ซึ่งผลลัพธ์ที่ได้มีความสมเหตุสมผล
DOI: 10.14457/cu.the.2012.1525
title: การผลิตและตรวจสอบคุณภาพของไบโอดีเซลจากน้ำมันปาล์มใช้แล้วที่มีกรดไขมันอิสระแตกต่างกัน

description: งานวิจัยนี้มีวัตถุประสงค์เพื่อวิเคราะห์ปริมาณกรดไขมันอิสระในน้ำมันปาล์มที่ผ่านการทอดพืชและสัตว์ที่มีผลต่อการผลิตและคุณภาพของไบโอดีเซล การทดลองได้สุ่มตัวอย่างน้ำมันปาล์มใช้แล้วที่มีปริมาณกรดไขมันอิสระระหว่าง 0.427 ถึง 1.435% ซึ่งใช้เป็นวัตถุดิบในการผลิตไบโอดีเซลด้วยกระบวนการทรานส์เอสเตอริฟิเคชัน โดยใช้โพแทสเซียมไฮดรอกไซด์ (KOH) เป็นตัวเร่งปฏิกิริยาที่ปริมาณ 1 เปอร์เซ็นต์โดยน้ำหนักของน้ำมัน และมีเมทานอลที่ปริมาณ 15 25 และ 50 เปอร์เซ็นต์โดยปริมาตรของน้ำมัน โดยทำปฏิกิริยาที่อุณหภูมิ 30 45 และ 60 องศาเซลเซียส ใช้เวลานาน 30 60 และ 120 นาที จากการทดลองพบว่าอิทธิพลของปัจจัยที่มีผลต่อประสิทธิภาพไบโอดีเซล คือ เมื่อปริมาณกรดไขมันอิสระ (%FFA) ในน้ำมันปาล์มเพิ่มสูงขึ้น ส่งผลให้ปริมาณเมทิลเอสเตอร์ (%FAME) และร้อยละผลผลิตของเมทิลเอสเตอร์ (%Yield) ลดลง ในขณะที่อุณหภูมิและปริมาณเมทานอลที่ใช้ทดลอง เพิ่มสูงขึ้นส่งผลให้ %FAME และ %Yield เพิ่มสูงขึ้น เช่นกัน แต่เวลาที่ใช้ในการทดลองที่เพิ่มสูงขึ้น ส่งผลให้ %FAME และ %Yield ที่ได้มีค่าใกล้เคียงกัน ทุกสภาวะการทดลอง ที่ระดับกรดไขมันอิสระ 0.427% ใช้เวลาในการทำปฏิกิริยา30 นาที ในการผลิตไบโอดีเซลพบว่า (1) การใช้ปริมาณเมทานอลที่ 25 เปอร์เซ็นต์โดยปริมาตรของน้ำมัน ที่อุณหภูมิ 60 องศาเซลเซียส จะให้ปริมาณเมทิลเอสเตอร์และร้อยละผลผลิตของเมทิลเอสเตอร์สูงสุด เท่ากับ 96.81 และ 97.30 เปอร์เซ็นต์ ตามลำดับ ขณะที่ (2) การใช้ปริมาณเมทานอลที่ร้อยละ 15 โดยปริมาตรของน้ำมัน อุณหภูมิ 45 องศาเซลเซียส จะให้ค่า%FAMEต่อบาทสูงสุด เท่ากับ 4.38
DOI: 10.14457/cu.the.2012.1526
title: การพยากรณ์อุปสงค์พลังงานไฟฟ้าของประเทศไทยในระยะยาวด้วยวิธีโครงข่ายประสาทเทียม

description: งานวิจัยนี้ได้ศึกษาวิธีการพยากรณ์อุปสงค์พลังงานไฟฟ้า (Electrical Energy Consumption) ของประเทศไทยในระยะยาวด้วยวิธีโครงข่ายประสาทเทียม (Artificial Neural Network) โดยได้นำโครงข่ายประสาทเทียมแบบแพร่ย้อนกลับ (Back-Propagation Neural Network: BPNN) มาใช้ในการพยากรณ์พลังงานไฟฟ้าของประเทศไทยช่วง พ.ศ. 2555-2573 โดยมีช่วงฝึกสอนตั้งแต่ พ.ศ.2537-2549 และช่วงทดสอบตั้งแต่ พ.ศ.2550-2554 โดยตัวแปรป้อนเข้าในแบบจำลองจะพิจารณาจากตัวแปรด้านเศรษฐศาสตร์ ดินฟ้าอากาศ สังคมศาสตร์ และอุตสาหกรรม โดยพิจารณาตัวแปรที่มีความสัมพันธ์กับค่าพลังงานไฟฟ้าที่ดี (Strong parameter) ไปออกแบบโครงข่ายประสาทเทียม ส่วนตัวแปรที่มีความสัมพันธ์ไม่ดี (Weak parameter) จะถูกคัดออก การศึกษาและออกแบบทำให้ได้โครงข่ายประสาทเทียม 1 ชั้นซ่อน ที่มี 4 นิวรอนเป็นฟังก์ชันเส้นตรงและมีตัวแปรป้อนเข้าแบบจำลอง 4 ตัวแปร คือ ผลผลิตมวลรวมในประเทศ (GDP) จำนวนลูกค้าการไฟฟ้า (Customer) ดรรชนีอุตสาหกรรม (Industrial Index) และจำนวนนักท่องเที่ยวต่างชาติ (Foreign Tourist) ส่วนตัวแปรผลลัพธ์มี 1 ตัวแปรคือ อุปสงค์พลังงานไฟฟ้า ผลการศึกษาสามารถสรุปได้ว่าวิธีโครงข่ายประสาทเทียมแบบแพร่ย้อนกลับสามารถพยากรณ์ได้แม่นยำกว่าวิธีของคณะอนุกรรมการพยากรณ์แห่งประเทศไทย (Thailand Load Forecast Sub-Committee : TLFS) ที่ถูกใช้ในแผนพัฒนาแหล่งผลิตไฟฟ้า ฉบับ พ.ศ. 2553-2573 (ทบทวนครั้งที่ 2) โดยวิธีโครงข่ายประสาทเทียมมีค่าร้อยละความคลาดเคลื่อนเฉลี่ยสัมบูรณ์ (Mean Percentage Absolute Error: MAPE) เท่ากับ 2.5% ส่วนวิธีของคณะอนุกรรมการฯ ฉบับ เม.ย. 2553 มีค่าเท่ากับ 4.54%
DOI: 10.14457/cu.the.2012.1527
title: การวิเคราะห์การทดแทนแม่พิมพ์ฉีดพลาสติกในอุตสาหกรรมยานยนต์

description: การตัดสินใจการทดแทนแม่พิมพ์ฉีดพลาสติกในอุตสาหกรรมยานยนต์มักถูกอ้างอิงกับประสบการณ์เดิมโดยไม่มีการวิเคราะห์ที่เป็นระบบ ส่งผลให้การตัดสินใจการทดแทนแม่พิมพ์อาจไม่เกิดขึ้นในเวลาที่คุ้มค่าที่สุดและส่วนใหญ่จะต้องทดแทนแม่พิมพ์ฉีดพลาสติกเมื่อแม่พิมพ์ปัจจุบันเสื่อมสภาพจนถึงที่สุดก่อน งานวิจัยนี้จึงนำเสนอการวิเคราะห์การทดแทนแม่พิมพ์ฉีดพลาสติกในอุตสาหกรรมยานยนต์ด้วยแบบจำลองกำหนดการพลวัต ซึ่งแบบจำลองกำหนดการพลวัตในงานวิจัยนี้ได้วิเคราะห์บนพื้นฐานข้อมูลความต้องการของตลาด ต้นทุนการทดแทน ต้นทุนการดำเนินการและต้นทุนการซ่อมบำรุงรักษาที่ผ่านมา 8 ปี โดยวิเคราะห์หายอดการผลิตสะสมที่เหมาะสมต่อการทดแทนที่ทำให้เกิดต้นทุนต่ำที่สุดภายใต้ระยะเวลาที่กำหนด ผู้วิจัยได้นำกรณีศึกษามาวิเคราะห์ภายใต้ระยะเวลาโครงการ 8 ปีและ 30 ปี ซึ่งพบว่ายอดการผลิตสะสมที่เหมาะสมสุดต่อการทดแทนโดยเฉลี่ยเท่ากับ 729,278 และ 707,374 หน่วยตามลำดับ นอกจากนี้ผู้วิจัยได้เสนอแผนภูมิช่วยในการตัดสินใจเพื่อสามารถนำมาใช้ในการตัดสินใจการทดแทนแม่พิมพ์ฉีดพลาสติกได้สะดวกและเข้าใจง่ายและได้นำเสนอสมการถดถอยเพื่อใช้ในการต่อยอดหายอดการผลิตสะสมที่เหมาะสมสำหรับค่าตัวแปรอื่น
DOI: 10.14457/cu.the.2012.1528
title: การประมาณท่าทางของศีรษะด้วยการจับคู่การเคลื่อนไหวของจุดสำคัญบนใบหน้าสำหรับระบบโต้ตอบ

description: งานวิจัยนี้นำเสนอขั้นตอนวิธีสำหรับการประมาณท่าทางของศีรษะจากภาพวีดิทัศน์ 2 มิติให้เป็นพิกัด 3 มิติ ในมุม ก้ม, เงย และมุมหัน ด้วยการจับคู่การเคลื่อนไหวระหว่างเวกเตอร์การเคลื่อนที่จากส่วนภาพใบหน้าของผู้ใช้งานโปรแกรมและตัวแบบศีรษะ3มิติก็องดิด โดยสามารถทำงานได้อย่างอัตโนมัติในระบบทันกาล ใช้เพียงกล้องรับภาพธรรมดา และไม่ต้องอาศัยการกำหนดค่าเริ่มต้นใดๆของโปรแกรมก่อนการใช้งาน ขั้นตอนวิธีที่นำเสนอประกอบไปด้วย 3 ขั้นตอนหลัก ประกอบด้วย ขั้นตอนเตรียมการ ขั้นตอนประมาณท่าทางของศีรษะ และขั้นตอนการแสดงผล ซึ่งขั้นตอนเตรียมการทำหน้าที่ค้นหาส่วนภาพใบหน้าของผู้ใช้งานและค้นหาตัวกรองสัญญาณรบกวนของกล้องรับภาพโดยอัตโนมัติ จากนั้นในขั้นตอนของการประมาณท่าทางของศีรษะ จะอาศัยการหมุนของตัวแบบก็องดิดไปในทิศทางต่างๆ แล้วฉายให้อยู่บนพิกัด 2 มิติ เพื่อสร้างเวกเตอร์การเคลื่อนที่แล้วนำไปเปรียบเทียบกับเวกเตอร์การเคลื่อนที่ของส่วนภาพใบหน้า โดยขั้นตอนนี้จะทำซ้ำจนกระทั่งได้เวกเตอร์การเคลื่อนที่ที่มีความใกล้เคียงกับเวกเตอร์การเคลื่อนที่จากส่วนภาพใบหน้าของผู้ใช้งานมากที่สุด จากนั้น จึงแสดงผลท่าทางของศีรษะที่ประมาณได้ออกจากจอภาพ ผลการทดลองพบว่าขั้นตอนวิธีที่นำเสนอนี้สามารถทำงานในระบบทันกาลได้ โดยมีค่าความคลาดเคลื่อนต่ำกว่า 5 องศาบนแต่ละแกนหมุนของศีรษะ นอกจากนี้ยังได้นำไปประยุกต์ใช้กับการสังเคราะห์ภาพเคลื่อนไหว 3 มิติด้วย
DOI: 10.14457/cu.the.2012.1529
title: การลดความสูญเสียจากการผลิต แผนกกระบวนการตัด ในอุตสาหกรรมการผลิตกระจกแผ่นเรียบ

description: ในกระบวนการตัดกระจกแผ่นเรียบของโรงงานตัวอย่างได้พบการสูญเสียจากรอยการตัดซึ่งทำให้เกิดของเสียขึ้นในกระบวนการผลิต เนื่องจากกระบวนการตัดในปัจจุบันไม่ได้มีการกำหนดมาตรฐานการใช้งานใบมีดตัดกระจก และระบบการทำงานของพนักงานที่ควบคุมการตัด ส่งผลให้เกิดการใช้งานใบมีดตัดที่หมดสภาพในกระบวนการตัด ดังนั้นงานวิจัยนี้มีวัตถุประสงค์เพื่อออกแบบมาตรฐานการใช้งานใบมีดตัดกระจก และระบบการควบคุมกระบวนการทำงานของพนักงานควบคุมการตัดในกระบวนการตัดกระจกแผ่นเรียบ โดยได้ทำการศึกษาตัวแปรที่มีผลต่อคุณภาพกระจกที่ตัด ได้แก่ ระยะทางการใช้งานของใบมีดตัด ความดันกดตัด และขนาดของใบมีดตัด และสร้างสมการความสัมพันธ์ระหว่างตัวแปรทั้ง 3 เพื่อใช้ทำนายระยะทางการใช้งานใบมีดตัดที่เหมาะสมก่อนที่จะเกิดการสูญเสียขึ้นในการตัดกระจกความหนา 2.0 มิลลิเมตร ที่มีความเร็วในการไหล 890 เมตรต่อชั่วโมง ผลการวิจัยพบว่าความดันกดตัดที่เหมาะสมกับขนาดของใบมีดตัดที่ให้ระยะทางการใช้งานใบมีดสูงที่สุด คือใบมีดตัดขนาด 4.0 – 4.3 มิลลิเมตร ควรใช้ความดันกดตัดที่ 0.50 kgf/cm2 ใบมีดตัดขนาด 4.4 – 4.7 มิลลิเมตร ควรใช้ความดันกดตัดที่ 0.52 kgf/cm2 และใบมีดตัดขนาด 4.8 – 5.0 มิลลิเมตร ควรใช้ความดันกดตัดที่ 0.55 kgf/cm2 ต่อจากนั้นได้ทำการสร้างแบบจำลองผลของสมการโดยใช้โปรแกรม Microsoft Excel 2010 เพื่อทดสอบผลที่ได้จากสมการเทียบกับการทำงานในสภาพปัจจุบัน จากผลการประยุกต์ใช้กระบวนการป้องกันพบว่าจะสามารถลดปริมาณการสูญเสียที่เกิดขึ้นได้ 65 เปอร์เซ็นต์ เมื่อเทียบกับสภาวะก่อนการใช้มาตรฐาน นอกจากนี้ยังพบว่าสามารถใช้งานใบมีดตัดทั้งหมดใน 1 ใบ เป็นระยะทางที่เพิ่มขึ้นจากวิธีการเดิม 40 เปอร์เซ็นต์ ในการตัดตามแนวขวางการไหล ซึ่งเป็นการใช้งานใบมีดตัดได้อย่างมีประสิทธิภาพมากขึ้น
DOI: 10.7910/dvn/qlmwhr/28gne9
title: 1000lux_LDLL_W420Y_Rep2_Fly25.txt

description: :unav
DOI: 10.7910/dvn/qlmwhr/5av69n
title: 1000lux_LDLL_W420Y_Rep2_Fly27.txt

description: :unav
DOI: 10.7910/dvn/qlmwhr/mlcixb
title: 1000lux_LDLL_W420Y_Rep2_Fly26.txt

description: :unav
DOI: 10.7910/dvn/qlmwhr/oxtbpo
title: 1000lux_LDLL_W420Y_Rep2_Fly22.txt

description: :unav
DOI: 10.7910/dvn/qlmwhr/qzbmis
title: 1000lux_LDLL_W420Y_Rep2_Fly20.txt

description: :unav
DOI: 10.7910/dvn/qlmwhr/rz9a8n
title: 1000lux_LDLL_W420Y_Rep2_Fly21.txt

description: :unav
DOI: 10.7910/dvn/qlmwhr/stuozd
title: 1000lux_LDLL_W420Y_Rep2_Fly23.txt

description: :unav
DOI: 10.7910/dvn/qlmwhr/vf2dy0
title: 1000lux_LDLL_W420Y_Rep2_Fly28.txt

description: :unav
DOI: 10.7910/dvn/qlmwhr/zndmez
title: 1000lux_LDLL_W420Y_Rep2_Fly24.txt

description: :unav
DOI: 10.14457/cu.the.2012.1530
title: การประยุกต์หลักเกณฑ์วิธีการที่ดีในการผลิตในอุตสาหกรรมผลิตฟิล์มโพลีคาร์บอเนต

description: วิทยานิพนธ์ฉบับนี้เป็นการศึกษาการประยุกต์หลักเกณฑ์วิธีการที่ดีในการผลิตในอุตสาหกรรมผลิตฟิล์มโพลีคาร์บอเนต มีวัตถุประสงค์เพื่อปรับปรุงกระบวนการดำเนินงานและการผลิตให้เป็นไปตามข้อกำหนดของหลักเกณฑ์วิธีการที่ดีในการผลิตว่าด้วยวัสดุและบรรจุภัณฑ์พลาสติกที่ใช้สัมผัสอาหาร EU Commission Regulation (EC) No 2023/2006 โดยยึดแนวทางการปฏิบัติตามตตามหัวข้อที่สมาคมผู้ผลิตพลาสติกแห่งยุโรปกำหนด จากการประเมินผลเบื้องต้นพบว่าโรงงานกรณีศึกษาผ่านเกณฑ์การประเมิน 39 เปอร์เซ็นต์ ของจำนวนหัวข้อแนวทางที่กำหนด หลังจากผลดำเนินการพบว่าโรงงานกรณีศึกษาสามารถดำเนินการได้ครอบคลุมตามแนวทางที่กำหนด นอกจากนี้ได้ดำเนินการสอบถามความคิดเห็นเกี่ยวกับปัญหาและอุปสรรคของการประยุกต์หลักเกณฑ์วิธีการที่ดีในการผลิตในโรงงานพลาสติกอื่นๆ ที่ใช้สัมผัสอาหารที่ประสบความสำเร็จ เพื่อรวบรวมปัจจัยสู่ความสำเร็จและปัญหาต่างๆ เพื่อช่วยให้สถานประกอบการด้านวัสดุสัมผัสอาหารชนิดพลาสติกอื่นๆ สามารถใช้เป็นแนวทางในการปรับปรุงการดำเนินงานและกระบวนการผลิตเพื่อประยุกต์ใช้ GMP อย่างรวดเร็วและประสิทธิภาพมากขึ้น จากการศึกษาพบว่าปัจจัยสู่ความสำเร็จในการประยุกต์หลักเกณฑ์วิธีการที่ดีในการผลิตกับกระบวนการผลิต คือ ผู้บริหารระดับสูงมีความมุ่งมั่นและให้การสนับสนุนอย่างต่อเนื่อง ความพร้อมของทรัพยากรอย่างเพียงพอ การควบคุมและการติดตามดำเนินไปอย่างต่อเนื่อง และพบว่าปัญหาในการจัดทำระบบ คือ พนักงานไม่เกิดความเชื่อเกี่ยวกับประโยชน์จากการปฏิบัติตามมาตรฐานหลักเกณฑ์ที่ดีในการผลิตและยังขาดการกระตุ้นให้มีการตระหนักถึงความสำคัญในการปฏิบัติตามหลักเกณฑ์วิธีการที่ดีในการผลิต